text: মোঘলহাট রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন। এই স্টেশনটি বর্তমানে বন্ধ হয়ে গেছে। এটি ছিল বাংলাদেশ-ভারত সীমান্তের একটি রেল ট্রানজিট পয়েন্ট।
  
  ইতিহাস
  উনিশ শতকের শুরুতে লালমনিরহাট রেলওয়ে স্টেশন একটি গুরুত্বপূর্ণ রেলওয়ে কেন্দ্র হিসাবে আত্মপ্রকাশ করে। বেঙ্গল ডুয়ার্স রেলওয়ে মালবাজারের জন্য একটি লাইন তৈরি করে। কোচবিহার রাজ্য রেলপথ গীতলদহ-জয়ন্তী ন্যরো গেজ লাইনটি তৈরি করে। গোলকগঞ্জ-আমিনগাঁও লাইনে আসার পথে, আসামের সাথে একটি সংযোগ স্থাপন করা হয়েছিল। ভারতের স্বাধীনতার প্রাক দিনগুলিতে রাধিকাপুর, বিরল, পার্বতীপুর, তিস্তা, গীতলদহ এবং গোলোকগঞ্জ হয়ে একটি মিটারগেজ লাইন বিহারের কাটিহারের সাথে আসামের ফকিরাগ্রামকে সংযুক্ত করেছিল।
  
  পাকিস্তান ও ভারত রেল ট্র্যাফিক পুনরায় চালু করার বিষয়ে একটি চুক্তি স্বাক্ষর করলে, ১৯৫৫ সালে মোঘলহাট-গীতলদহ রেললাইন চালু হয়েছিল।
  
  মোঘলহাট - গোলকগঞ্জ (ভারত) রেললাইন ১৯৬৫ সালের পর বন্ধ হয়ে যায়। মোঘলহাট -গোলকগঞ্জ সেকশনটা মিটারগেজ রেললাইন ছিলো। মোঘলহাট থেকে লাইনটি ভারতের গিতালদহ থেকে বামনহাট হয়ে বাংলাদেশের (পাটেশ্বরী-ভুরুঙ্গামারি-সোনাহাট) হয়ে আবার ভারতে ঢুকে গোলকগঞ্জ পর্যন্ত যায়। পরে পাটেশ্বরী-ভুরুঙ্গামারি-সোনাহাটের বাংলাদেশি অংশ তুলে ফেলা হয়।
  
  তথ্যসূত্র
  
  বিষয়শ্রেণী:লালমনিরহাট জেলার রেলওয়ে স্টেশন
  বিষয়শ্রেণী:বাংলাদেশের অব্যবহৃত রেলওয়ে স্টেশন
title: মোগলহাট রেলওয়ে স্টেশন